ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
കേരളത്തിന്റെ മത്സ്യമേഖലയിലെ സ്ത്രീശാക്തീകരണമാതൃക അടുത്തറിഞ്ഞ് യുഎസ് വിദ്യാർത്ഥികൾ
ചെറുകിടസംരംഭങ്ങളിലെ സത്രീശക്തിക്ക് പ്രശംസ
കൊച്ചി: കേരളത്തിലെ മത്സ്യമേഖലയിൽ സ്ത്രീകളുടെ നേതൃത്വത്തിൽ നടന്നുവരുന്ന ചെറുകിടസംരംഭങ്ങൾക്ക് പ്രശംസചൊരിഞ്ഞ് അമേരിക്കൻ വിദ്യാർത്ഥികൾ. സംസ്ഥാനത്തിന്റെ മത്സ്യമേഖലയെ കുറിച്ച് മനസ്സിലാക്കുന്നതിനായി സന്ദർശനത്തിനെത്തിയ അമേരിക്കയിലെ മിഷിഗൺ സ്റ്റേറ്റ് യൂണിവേഴ്സിറ്റിയിൽ  നിന്നുള്ള 10 വിദ്യാർത്ഥികളും രണ്ട് അധ്യാപകരുമാണ് മത്സ്യമേഖലയിലെ സ്ത്രീശാക്തീകരണ മാതൃക അടുത്തറിഞ്ഞത്. തീരമൈത്രി യൂണിറ്റുകൾ, സ്വയംസഹായക വനിതാസംഘങ്ങൾ തുടങ്ങിയവയുടെ നേതൃത്വത്തിൽ മത്സ്യകൃഷി, കൂടുകൃഷി, കല്ലുമ്മക്കായ കൃഷി, മൂല്യവർധിത ഉൽപാദനം എന്നീ മേഖലകളിൽ പ്രവർത്തിക്കുന്ന വനിതാസംരംഭങ്ങൾ സംഘത്തെ ആകർഷിച്ചു.
കേന്ദ്ര സമുദ്രമത്സ്യ ഗവേഷണ സ്ഥാപനവും  മിഷിഗൺ സ്റ്റേറ്റ് യൂണിവേഴ്സിറ്റിയും തമ്മിലുള്ള ധാരണയുടെ അടിസ്ഥാനത്തിലാണ് വിദ്യാർത്ഥികളുടെ കേരളത്തിലൂടെയുള്ള പഠന-പരിശീലനയാത്ര. മത്സ്യമേഖലയെ കുറിച്ചും ബന്ധപ്പെട്ട് ഉപജീവനം നടത്തുന്നവരുടെ സാമൂഹിക-സാമ്പത്തിക നിലവാരം മനസ്സിലാക്കാനുമായി 15 ദിവസം കേരളത്തിൽ ചിലവിട്ട ശേഷമാണ് സംഘം മടങ്ങിയത്.
ചെറുകിടസംരംഭങ്ങൾക്കിടയിൽ നിലനിൽക്കുന്ന സംഘാടനബോധം, കുടുംബശ്രീകൾ നടത്തുന്ന മത്സ്യമൂല്യവർധിത ഉൽപാദന യൂണിറ്റുകൾ, മത്സ്യവകുപ്പിന് കീഴിലുള്ള മത്സ്യത്തൊഴിലാളി വനിതാ സഹായക സംഘത്തിന്റെ  പ്രവർത്തനങ്ങൾ തുടങ്ങിയവ വിദ്യാർത്ഥികളുടെ പ്രശംസ പിടിച്ചുപറ്റി. സിഎംഎഫ്ആർഐയുടെ ഗവേഷണപ്രവർത്തനങ്ങളെക്കുറിച്ചറിയാൻ ഡയറക്ടർ ഡോ എ ഗോപാലകൃഷ്ണനനുമായും വിവിധ വകുപ്പു മേധാവികളുമായും ആശയവിനിമയം നടത്തി.
അധ്യാപകരായ പ്രൊഫ. ലിൻഡ റാസിയോപി, പ്രൊഫ സെജൂറ്റി ദാസ്ഗുപത എന്നിവരുടെ നേതൃത്വത്തിൽ മിഷിഗൺ സർവകലാശാലയുടെ ജെയിംസ് മാഡിസൺ കോളേജിൽ കംപാരിറ്റീവ് കൾച്ചർ ആന്റ് പൊളിറ്റിക്സിൽ ബിരുദപഠനം നടത്തുന്ന വിദ്യാർത്ഥികളാണ് സിഎംഎഫ്ആർഐയുടെ സഹകരണത്തോടെ കേരള സന്ദർശനം നടത്തിയത്. എറണാകുളം, തിരുവനന്തപുരം, ഇടുക്കി ജില്ലകളിലായി ഹാർബറുകൾ, ചെറുതും വലുതുമായ മത്സ്യവിപണന കേന്ദ്രങ്ങൾ, ചീനവല യൂണിറ്റുകൾ, കൂടുമത്സ്യകൃഷി-കല്ലുമ്മക്കായ കൃഷിയിടങ്ങൾ, സ്ത്രീസംരംഭക യൂണിറ്റുകൾ, മത്സ്യവകുപ്പിന്റെ സ്ഥാപനങ്ങൾ, സ്വയംതൊഴിൽ സംരംഭങ്ങൾ, അടുക്കള കൃഷികൾ എന്നിവിടങ്ങളിൽ വിദ്യാർത്ഥികൾ സന്ദർശനം നടത്തി. ചെല്ലാനത്ത് ടെട്രാപോഡ് കൊണ്ട് പുതുതായി നിർമിച്ച കടൽഭിത്തി വിദേശസംഘത്തെ ഏറെ ആകർഷിച്ചു.
സിഎംഎഫ്ആർഐ-എംഎസ്യു പരസ്പര സഹകരണത്തിന്റെ ഭാഗമായി ഇത് മൂന്നാം തവണയാണ് എംഎസ്യു വിദ്യാർത്ഥികൾ സിഎംഎഫ്ആർഐയിലെത്തുന്നത്.
മത്സ്യമേഖലയ്ക്ക പുറമെ, കേരളത്തിലെ ത്രിതല പഞ്ചായത്ത് ഭരണ സംവിധാനം ഗ്രാമവികസനം എന്നിവയും വിദ്യാർത്ഥികൾ പഠനവിധേയമാക്കി. ഇതിനായി എളങ്കുന്നപ്പുഴ, കുമ്പളങ്ങി, ചെല്ലാനം പഞ്ചായത്തുകളുടെയും കൊച്ചി നഗരസഭയുടെയും പ്രവർത്തനങ്ങൾ മനസ്സിലാക്കി. നഗരസഭയുടെ കീഴിൽ സ്ത്രീകളുടെ മേൽനോട്ടത്തിൽ പ്രവർത്തിക്കുന്ന 'സമൃദ്ധി' ഭക്ഷണശാല അവരിൽ കൗതുകമുണർത്തി.
സിഎംഎഫ്ആർഐ പ്രിൻസിപ്പൽ സയന്റിസ്റ്റ് ഡോ ശ്യാം എസ് സലീമാണ് പഠന-പരിശീലന യാത്രക്ക് മേൽനോട്ടം വഹിച്ചത്.
കാലാവസ്ഥാവ്യതിയാനമുൾപ്പെടെയുള്ള വിഷയത്തിൽ സിഎംഎഫ്ആർഐയും മിഷിഗൺ സർവകലാശാലയും സംയുക്ത ഗവേഷണപരിപാടികൾക്കുള്ള ചർച്ചകൾ പുരോഗമിക്കുകയാണെന്ന് അദ്ദേഹം പറഞ്ഞു.
രാജ്യരക്ഷാ മന്ത്രാലയം
സംയുക്ത HADR പരിശീലനം, സമന്വയ് - 2022 ആഗ്ര വ്യോമസേനാ താവളത്തിൽ നടക്കും
ഇന്ത്യൻ വ്യോമസേനയുടെ വാർഷിക സംയുക്ത മാനുഷിക സഹായ, ദുരന്തനിവാരണ  അഭ്യാസം 'സമന്വയ് 2022' ആഗ്ര വ്യോമസേനാ താവളത്തിൽ ഈ മാസം 28 മുതൽ 30  വരെ നടക്കും. സ്ഥാപനവത്കൃത ദുരന്ത നിവാരണ ഘടനകളുടെയും അത്യാഹിത പ്രതിരോധ നടപടികളുടെയും ഫലപ്രാപ്തി വിലയിരുത്തുക എന്ന ലക്ഷ്യത്തോടെയുള്ള അഭ്യാസത്തിൽ ദുരന്ത നിവാരണ സെമിനാർ, വിവിധ HADR ആസ്തികളുടെ സ്റ്റാറ്റിക്, ഫ്ലയിംഗ് പ്രദർശനങ്ങൾ ഉൾപ്പെടുന്ന വിവിധ ഏജൻസികളുടെ അഭ്യാസം, 'ടേബിൾ ടോപ്പ്' അഭ്യാസം എന്നിവ ഉൾപ്പെടുന്നു.
രാജ്യത്ത് നിന്നുള്ള പങ്കാളികൾക്കൊപ്പം ആസിയാൻ രാജ്യങ്ങളിൽ നിന്നുള്ള പ്രതിനിധികളും അഭ്യാസത്തിൽ പങ്കെടുക്കും. 2022 നവംബർ 29 ന് നടക്കുന്ന അഭ്യാസപ്രകടനത്തിൽ രാജ്യ രക്ഷാ മന്ത്രി ശ്രീ രാജ്നാഥ് സിംഗ് മുഖ്യാതിഥിയാകും.
സിവിൽ അഡ്മിനിസ്ട്രേഷൻ, സായുധ സേന, NDMA, NIDM, NDRF, DRDO, BRO, IMD, NRS, INCOIS എന്നിവയുൾപ്പെടെ ദുരന്തനിവാരണത്തിൽ ഏർപ്പെട്ടിരിക്കുന്ന വിവിധ ദേശീയ, പ്രാദേശിക പങ്കാളികളുടെ മാനുഷിക സഹായ, ദുരന്തനിവാരണ പ്രവർത്തനങ്ങളിലുള്ള സഹകരണ സമീപനത്തെ സമന്വയ് 2022 പ്രോത്സാഹിപ്പിക്കും.
ഫലപ്രദമായ ആശയവിനിമയം, പരസ്പരപ്രവർത്തനക്ഷമത, സഹകരണം, HADR ന്റെ വിജയകരമായ നടത്തിപ്പിനായുള്ള അവയുടെ പ്രയോഗം എന്നിവയ്ക്കായുള്ള സ്ഥാപന ചട്ടക്കൂടുകളുടെ പരിണാമത്തിൽ ഈ ഇടപെടൽ പ്രയോജനപ്രദമാകുമെന്ന് പ്രതീക്ഷിക്കുന്നു. വിഷയത്തിലുള്ള വിജ്ഞാനം, അനുഭവങ്ങൾ, മികച്ച കീഴ്വഴക്കങ്ങൾ എന്നിവ പങ്കെടുക്കുന്ന ആസിയാൻ അംഗരാജ്യങ്ങളുമായി കൈമാറ്റം ചെയ്യുന്നതിനുള്ള സവിശേഷമായ ഒരു വേദി ഒരുക്കാനും ഈ അഭ്യാസം ലക്ഷ്യമിടുന്നു.
പ്രധാനമന്ത്രിയുടെ ഓഫീസ്
പാർളി വൈജ്നാഥ്-വികാരാബാദ് വൈദ്യുതീകരണ പദ്ധതിക്കായി കർണാടക, മഹാരാഷ്ട്ര, തെലങ്കാന സംസ്ഥാനങ്ങളിലെ ജനങ്ങളെ പ്രധാനമന്ത്രി അഭിനന്ദിച്ചു
കർണാടക, മഹാരാഷ്ട്ര, തെലങ്കാന സംസ്ഥാനങ്ങളിലെ പാർളി വൈജ്നാഥ്-വികാരാബാദ് വൈദ്യുതീകരണ പദ്ധതിക്കായി 268 കിലോമീറ്റർ പാത വൈദ്യുതീകരിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"ഈ ദൗത്യത്തിന് കൂടുതൽ ശക്തി പകരുകയും ഈ പദ്ധതി പ്രയോജനപ്പെടുത്തുന്ന കർണാടക, മഹാരാഷ്ട്ര, തെലങ്കാന എന്നിവിടങ്ങളിലെ ജനങ്ങൾക്ക് അഭിനന്ദനങ്ങൾ."
-ND-
(
പ്രധാനമന്ത്രിയുടെ ഓഫീസ്
നാവികസേനാ ദിനത്തിൽ പ്രധാനമന്ത്രി നാവികസേനയെ അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി നാവികസേനാ ദിനത്തിൽ ഇന്ത്യൻ നാവികരെ അഭിവാദ്യം ചെയ്തു.
"ധീരരായ എല്ലാ നാവികർക്കും അവരുടെ കുടുംബാംഗങ്ങൾക്കും നാവികസേനാ ദിനാശംസകൾ. ഇന്ത്യൻ നാവികസേന നമ്മുടെ തീരങ്ങളെ ഭയരഹിതമായി സംരക്ഷിക്കുകയും അവശ്യ സമയങ്ങളിൽ മാനുഷികപരമായ എല്ലാ സഹായങ്ങളും എത്തിക്കുകയും ചെയ്യുന്നു. ഇന്ത്യയുടെ സമ്പുഷ്ടമായ സമുദ്ര പാരമ്പര്യം നാമേവരും സ്മരിക്കുന്നു". അദ്ദേഹം ഒരു ട്വീറ്റിൽ പറഞ്ഞു.
രാഷ്ട്രപതിയുടെ കാര്യാലയം
നാല് രാജ്യങ്ങളിലെ നയതന്ത്ര പ്രതിനിധികൾ രാഷ്ട്രപതിക്ക് യോഗ്യതാ പത്രങ്ങൾ സമർപ്പിച്ചു
(ന്യൂ ഡൽഹി: ഓഗസ്റ്റ് 26, 2022
രാഷ്ട്രപതി ശ്രീമതി ദ്രൗപദി മുർമു നാല് രാജ്യങ്ങളിലെ നയതന്ത്ര പ്രതിനിധികളുടെ യോഗ്യതാ പത്രങ്ങൾ സ്വീകരിച്ചു. ഇന്ന്  രാഷ്ട്രപതി ഭവനിൽ നടന്ന ചടങ്ങിൽ ഇക്വഡോർ, സൊമാലിയ, ജർമ്മനി, സുരിനാം എന്നിവിടങ്ങളിലെ സ്ഥാനപതികൾ ആണ് രാഷ്ട്രപതിക്ക് തങ്ങളുടെ യോഗ്യത പത്രങ്ങൾ സമർപ്പിച്ചത്.
യോഗ്യത പത്രങ്ങൾ സമർപ്പിച്ചത് ഇവരാണ്:
1. H.E. ഫ്രാൻസിസ്കോ ടിയോഡോറോ മാൽഡൊനാഡോ ഗുവേര, ഇക്വഡോർ റിപ്പബ്ലിക്കിന്റെ നയതന്ത്ര പ്രതിനിധി
2. H.E. അഹമ്മദ് അലി ദാഹിർ, ഫെഡറൽ റിപ്പബ്ലിക് ഓഫ് സൊമാലിയയുടെ നയതന്ത്ര പ്രതിനിധി
3. H.E. ഡോ ഫിലിപ്പ് അക്കർമാൻ, ഫെഡറൽ റിപ്പബ്ലിക് ഓഫ് ജർമ്മനിയുടെ നയതന്ത്ര പ്രതിനിധി
4. H.E. അരുൺകോമർ ഹാർഡിയൻ, റിപ്പബ്ലിക് ഓഫ് സുരിനാമിന്റെ നയതന്ത്ര പ്രതിനിധി
RRTN/SKY
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ പുരുഷന്മാരുടെ 800 മീറ്ററിൽ വെള്ളി നേടിയ കായികതാരം മുഹമ്മദ് അഫ്സൽ പുളിക്കലകത്തിനെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ പുരുഷന്മാരുടെ 800 മീറ്റർ ഓട്ടത്തിൽ വെള്ളി മെഡൽ നേടിയതിന് ട്രാക്ക് ആൻഡ് ഫീൽഡ് അത്ലറ്റ് മുഹമ്മദ് അഫ്സൽ പുളിക്കലകത്തിനെ പ്രധാനമന്ത്രി ശ്രീ നരേന്ദ്ര മോദി ഇന്ന് അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"പുരുഷന്മാരുടെ 800 മീറ്റർ ഏഷ്യൻ ഗെയിംസ് ഇനത്തിൽ വെള്ളി മെഡൽ നേടിയ മുഹമ്മദ് അഫ്സൽ പുളിക്കലകത്തിന് അഭിനന്ദനങ്ങൾ.
അദ്ദേഹത്തിന്റെ കഠിനാധ്വാനവും പ്രതിരോധശേഷിയും ഫലം കണ്ടു. ഈ വിജയത്തിൽ ഇന്ത്യ നന്നായി ആഹ്ളാദിക്കുകയും ആഘോഷിക്കുകയും ചെയ്യുന്നു . !"
NS
(
രാജ്യരക്ഷാ മന്ത്രാലയം
ഇന്ത്യൻ നാവികസേനയുടെ 25-ാമത് നാവികസേനാ മേധാവിയായി അഡ്മിറൽ ആർ ഹരി കുമാർ ചുമതലയേറ്റു.
നാവികസേനയുടെ 25-ാമത് മേധാവിയായി അഡ്മിറൽ ആർ ഹരി കുമാർ 2021 നവംബർ 30-ന് ചുമതലയേറ്റു.ഇന്ത്യൻ നാവികസേനയിൽ നാൽപ്പത്തിയൊന്ന് വർഷത്തിലധികം നീണ്ടുനിന്ന മഹത്തായ സേവനങ്ങൾക്ക് ശേഷം, വിരമിച്ച അഡ്മിറൽ കരംബീർ സിംഗിന്റെ പിൻഗാമിയായിട്ടാണ് അദ്ദേഹം ചുമതലയേറ്റത് .
ഖഡക്വാസ്ലയിലെ പ്രശസ്തമായ നാഷണൽ ഡിഫൻസ് അക്കാദമിയിലെ പൂർവ്വ വിദ്യാർത്ഥിയാണ് അഡ്മിറൽ ആർ ഹരി കുമാർ.1983 ജനുവരി 01-ന് ആണ് ഇന്ത്യൻ നാവികസേനയിലേക്ക് അദ്ദേഹം കമ്മീഷൻ ചെയ്യപ്പെട്ടത്. 38 വർഷത്തിലേറെ നീണ്ട തന്റെ സേവന കാലയളവിൽ അദ്ദേഹം കോസ്റ്റ് ഗാർഡ് ഷിപ്പ് C-01, IN കപ്പലുകൾ നിഷാങ്ക്, കോറ, രൺവീർ, വിമാനവാഹിനിക്കപ്പൽ INS വിരാട് എന്നിവയുടെ കമാൻഡറായി പ്രവർത്തിച്ചു .പീരങ്കി അഭ്യാസങ്ങളിൽ വിദഗ്ദ്ധനായ അദ്ദേഹം നിരവധിസുപ്രധാന സ്ഥാനങ്ങൾ വഹിച്ചിട്ടുണ്ട് .
നാവികസേനാ മേധാവിയായി ചുമതലയേൽക്കുന്നതിന് മുമ്പ് അദ്ദേഹം മുംബൈയിലെ വെസ്റ്റേൺ നേവൽ കമാൻഡിലെ ഫ്ലാഗ് ഓഫീസർ കമാൻഡിംഗ്-ഇൻ-ചീഫായിരുന്നു.
രാജ്യരക്ഷാ മന്ത്രാലയം
കഴക്കൂട്ടം സൈനിക് സ്കൂളില് പെണ്കുട്ടികളുടെ ആദ്യ ബാച്ച് തുടങ്ങി
കേരളത്തിലെ ഏക സൈനിക സ്കൂളായ കഴക്കൂട്ടം സൈനിക സ്കൂള്, 1962-ല് സ്ഥാപിതമായതിനു ശേഷം ചരിത്രത്തിലാദ്യമായി പെണ്കുട്ടികള്ക്ക് പ്രവേശനം നല്കി. പ്രവേശന പരീക്ഷ വിജയിച്ച പെണ്കുട്ടികളുടെ ആദ്യ ബാച്ച് തുടങ്ങി.
സ്കൂള് ആഡിറ്റോറിയത്തില് നടന്ന സ്പെഷ്യല് അസംബ്ലിയില് ആദ്യ ബാച്ചിലെ കേരളത്തില് നിന്നുള്ള 7 പെണ്കുട്ടികളെയും ബീഹാറില് നിന്നുള്ള 2 പെണ്കുട്ടികളേയും ഉത്തര്പ്രദേശില് നിന്നുള്ള ഒരു പെണ്കുട്ടിയെയും കഴക്കൂട്ടം സൈനിക സ്കൂള് കുടുംബത്തിലേക്ക് സ്വാഗതം ചെയ്തു. പ്രിന്സിപ്പല് കേണല് ധീരേന്ദ്ര കുമാര് കുട്ടികളെ അഭിസംബോധന ചെയ്തു.
പെണ്കുട്ടികളെ വരവേല്ക്കുന്നതിനായി കഴിഞ്ഞ ഒരു വര്ഷമായി സ്കൂളില് അടിസ്ഥാന സൗകര്യങ്ങള് വികസിപ്പിക്കുകയും, പുതിയ വീടിന്റേയും ഡോര്മിട്ടറിയുടേയും നിര്മ്മാണം ഈ അക്കാദമിക് വര്ഷത്തിനു മുന്പ് തന്നെ പൂര്ത്തിയാക്കുകയും ചെയ്തിരുന്നു.
(2018-19 അക്കാദമിക് വര്ഷത്തില് മിസോറം സൈനിക് സ്കൂള് സൊസൈറ്റി നടത്തിയ വിജയകരമായ ഒരു പരീക്ഷണമായിരുന്നു സൈനിക് സ്കൂളുകളിലെ പെണ്കുട്ടികളുടെ പ്രവേശനം. പിന്നീട് രാജ്യത്തെ മറ്റ് സൈനിക് സ്കൂളുകളും പെണ്കുട്ടികളുടെ പ്രവേശനത്തിന് തുടക്കം കുറിക്കുകയും ഇത് പെണ്കുട്ടികളെ സായുധസേനകളില് ചേരാന് പ്രോത്സാഹിപ്പിക്കുകയും സ്ത്രീശാക്തീകരണത്തെ ദൃഢീകരിക്കുകയും ചെയ്യുന്നു. തന്റെ 75-ാമത് സ്വാതന്ത്ര്യദിന പ്രസംഗത്തില് പ്രധാനമന്ത്രി ശ്രീ. നരേന്ദ്രമോദി രാജ്യത്തെ 33 സൈനിക സ്കൂളുകളിലും ഈ അക്കാദമിക് വര്ഷം മുതല് പെണ്കുട്ടികള്ക്ക് പ്രവേശനം ഉറപ്പാക്കുമെന്ന് അറിയിച്ചു. ഇതുപ്രകാരം രാജ്യത്തെ സൈനിക സ്കൂളുകളില് 10 ശതമാനം സീറ്റുകള് പെണ്കുട്ടികള്ക്കായി മാറ്റി വെച്ചിരുന്നു.
പ്രധാനമന്ത്രിയുടെ ഓഫീസ്
കാലാവസ്ഥയെക്കുറിച്ചുള്ള നേതാക്കളുടെ ഉച്ചകോടിയിൽ പ്രധാനമന്ത്രി പങ്കെടുക്കും
ഈ മാസം 22 ,23 തീയതികളിൽ നടക്കുന്ന നേതാക്കളുടെ കാലാവസ്ഥാ ഉച്ചകോടിയിൽ അമേരിക്കൻ പ്രസിഡന്റ് ജോസഫ് ആർ. ബിഡന്റെ ക്ഷണപ്രകാരം പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. 22 ന് നടക്കുന്ന നേതാക്കളുടെ ആദ്യ സമ്മേളനത്തിൽ പ്രധാനമന്ത്രി തന്റെ പരാമർശങ്ങൾ നടത്തും. ഇന്ത്യൻ സമയം വൈകിട്ട് 5 .30 മുതൽ രാത്രി 7 .30 യാരെയാണ് "2030 ലേക്കുള്ള ഞങ്ങളുടെ കൂട്ടായ അതിവേഗത്തിലുള്ള ഓട്ടം" എന്ന വിഷയത്തിലുള്ള സമ്മേളനം.
മറ്റ് 40 ഓളം ലോക നേതാക്കൾ ഉച്ചകോടിയിൽ പങ്കെടുക്കും . ഇന്ത്യ കൂടി അംഗമായ പ്രധാന സാമ്പത്തിക ഫോറത്തിൽ അംഗങ്ങളായ കാലാവസ്ഥാ വ്യതിയാനത്തിന് ഇരയാകുന്ന രാജ്യങ്ങളെ അവർ പ്രതിനിധീകരിക്കും. കാലാവസ്ഥാ വ്യതിയാനം, കാലാവസ്ഥാ പ്രവർത്തനങ്ങൾ വർദ്ധിപ്പിക്കുക, കാലാവസ്ഥാ ലഘൂകരണത്തിനും പൊരുത്തപ്പെടുത്തലിനുമായി ധനസമാഹരണം, പ്രകൃതിയെ അടിസ്ഥാനമാക്കിയുള്ള പരിഹാരങ്ങൾ, കാലാവസ്ഥാ സുരക്ഷ, ശുദ്ധമായ ഊർജ്ജത്തിനായുള്ള സാങ്കേതിക കണ്ടുപിടിത്തങ്ങൾ എന്നിവയെക്കുറിച്ച് നേതാക്കൾ ആശയവിനിമയം നടത്തും.
ദേശീയ സാഹചര്യങ്ങളെയും സുസ്ഥിര വികസന മുൻഗണനകളെയും മാനിക്കുമ്പോൾ തന്നെ കാലാവസ്ഥാ പ്രവർത്തനത്തെ സമഗ്രവും ഊർജ്ജസ്വലവുമായ സാമ്പത്തിക വികസനവുമായി ലോകത്തിന് എങ്ങനെ വിന്യസിക്കാമെന്നും നേതാക്കൾ ആലോചിക്കും. 2021 നവംബറിൽ സി ഓ പി 26 വരെ നടക്കുന്ന കാലാവസ്ഥാ പ്രശ്നങ്ങളെ കേന്ദ്രീകരിച്ചുള്ള ആഗോള ചർച്ചകളുടെ ഭാഗമാണ് ഉച്ചകോടി.
എല്ലാ സെഷനുകളും തത്സമയം സംപ്രേഷണം ചെയ്യുകയും മാധ്യമങ്ങൾക്കും പൊതുജനങ്ങൾക്കുമായി തുറന്നു കൊടുക്കുകയും ചെയ്യും.
(
പ്രധാനമന്ത്രിയുടെ ഓഫീസ്
ഗുജറാത്തിലെ നവ്സാരി വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്നും സഹായധനം പ്രഖ്യാപിച്ചു
ഗുജറാത്തിലെ നവസാരിയിൽ ഉണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഗുജറാത്തിലെ നവസാരിയിൽ വാഹനാപകടത്തിൽ മരിച്ചവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  നിന്ന് ധനസഹായം നൽകുമെന്ന് ശ്രീ മോദി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"നവസാരിയിൽ ഒരു വാഹനാപകടത്തിൽ ജീവൻ നഷ്ടപ്പെട്ടതിൽ വേദനയുണ്ട്. എന്റെ ചിന്തകൾ ദുഃഖിതരായ കുടുംബങ്ങളോടൊപ്പമാണ്. പരിക്കേറ്റവർ ഉടൻ സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. മരണമടഞ്ഞ ഓരോരുത്തരുടെയും അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ ധനസഹായം നൽകും. പരിക്കേറ്റവർക്ക് 50,000 രൂപ വീതവും നൽകും: പ്രധാനമന്ത്രി മോദി.
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ്: ഹൈ ജമ്പിൽ ആദ്യ മെഡല് നേടിയ തേജസ്വിൻ ശങ്കറിന് പ്രധാനമന്ത്രിയുടെ അഭിനന്ദനം
ബർമിംഗ്ഹാം കോമൺവെൽത്ത് ഗെയിംസിൽ ഹൈ ജമ്പിൽ ആദ്യ മെഡല് നേടിയ തേജസ്വിൻ ശങ്കറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
തേജസ്വിൻ ശങ്കർ ചരിത്രം സൃഷ്ടിച്ചു. കോമൺവെൽത്ത് ഗെയിംസിൽ നമ്മുടെ ആദ്യത്തെ ഹൈ ജമ്പ് മെഡൽ അവൻ നേടി. വെങ്കല മെഡൽ നേടിയ അദ്ദേഹത്തിന് അഭിനന്ദനങ്ങൾ. അദ്ദേഹത്തിന്റെ പരിശ്രമത്തിൽ അഭിമാനിക്കുന്നു. അദ്ദേഹത്തിന്റെ ഭാവി പ്രവർത്തനങ്ങൾക്ക് ആശംസകൾ. അദ്ദേഹം വിജയങ്ങൾ കൈവരിക്കട്ടെ.
പ്രധാനമന്ത്രിയുടെ ഓഫീസ്
പി.ഗോപിനാഥൻ നായരുടെ നിര്യാണത്തിൽ പ്രധാനമന്ത്രിയുടെ അനുശോചനം
പ്രശസ്ത ഗാന്ധിയനും സ്വാതന്ത്ര്യ സമര സേനാനിയുമായ ശ്രീ പി. ഗോപിനാഥൻ നായരുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു:
"ശ്രീ. പി. ഗോപിനാഥൻ നായർ ഇന്ത്യയുടെ സ്വാതന്ത്ര്യസമരത്തിന് നൽകിയ സംഭാവനകളും ഗാന്ധിയൻ തത്വങ്ങളോടുള്ള അദ്ദേഹത്തിന്റെ അചഞ്ചലമായ പ്രതിബദ്ധതയും എന്നും ഓര്മ്മിക്കപ്പെടും. അദ്ദേഹത്തിന്റെ വിയോഗത്തിൽ വ്യസനിക്കുന്നു. എന്റെ ചിന്തകൾ അദ്ദേഹത്തിന്റെ കുടുംബത്തോടും ആരാധകരോടുമൊപ്പമാണ്. ഓം ശാന്തി."ND(
ഉപരാഷ്ട്രപതിയുടെ കാര്യാലയം
മാതൃഭാഷ സംരക്ഷിക്കാനുള്ള യത്നങ്ങൾ ജനകീയ മുന്നേറ്റമായി മാറണം - ഉപ രാഷ്ട്രപതി
മാതൃഭാഷകളെ സംരക്ഷിക്കുന്നതിനുള്ള യജ്ഞം രാജ്യത്ത് ജനകീയ മുന്നേറ്റമായി മാറണമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു പറഞ്ഞു.
അന്താരാഷ്ട്ര മാതൃഭാഷാ ദിനത്തോടനുബന്ധിച്ച് ഭൗമശാസ്ത്ര മന്ത്രാലയം സംഘടിപ്പിച്ച പരിപാടിയെ ചെന്നൈയിൽ നിന്ന് വിർച്യുൽ ആയി അഭിസംബോധന ചെയ്തുകൊണ്ട്, നമ്മുടെ കാലത്തിന്റെ മാറുന്ന ആവശ്യങ്ങൾക്കനുസരിച്ച് ഭാഷകൾ ക്രമീകരിക്കാനും യുവതലമുറയ്ക്കിടയിൽ അവയെ പ്രോത്സാഹിപ്പിക്കുന്നതിന് ക്രിയാത്മകവും നൂതനവുമായ വഴികൾ കണ്ടെത്താനും ഉപരാഷ്ട്രപതി ആഹ്വാനം ചെയ്തു.
ഭാഷകൾ, നമ്മുടെ സാംസ്കാരിക പൈതൃകത്തിന്റെ വാഹകരാണെന്ന് വിശേഷിപ്പിച്ച ശ്രീ നായിഡു, ഭൂതകാലത്തെ വർത്തമാനകാലവുമായി ബന്ധിപ്പിക്കുന്ന സുപ്രധാന കണ്ണിയാണ് ഭാഷയെന്ന് പറഞ്ഞു.
ഇന്ത്യയിൽ നൂറുകണക്കിന് വർഷങ്ങളായി പരസ്പരം സഹവർത്തിച്ചു പോരുന്ന നിരവധി ഭാഷകൾ ഉണ്ട് എന്ന് നിരീക്ഷിച്ച ഉപരാഷ്ട്രപതി അവയുടെ തുല്യ പദവിയും വ്യതിരിക്തമായ സ്വത്വവും കണക്കിലെടുത്തു അവയെ 'പ്രാദേശിക ഭാഷകൾ' എന്നതിനുപകരം 'ഇന്ത്യൻ ഭാഷകൾ' എന്ന് വിളിക്കാൻ നിർദ്ദേശിച്ചു.
നൂറുകണക്കിന് ഭാഷകളുടേയും ആയിരക്കണക്കിന് ഭാഷ ഭേദങ്ങളുടെയും നാടാണ് ഇന്ത്യയെന്ന് ചൂണ്ടിക്കാട്ടിയ ഉപരാഷ്ട്രപതി, ഈ ഭാഷാ സമ്പന്നതയെ നമ്മുടെ സർഗ്ഗാത്മകതയ്ക്കും ആവിഷ്കാരത്തിനുമുള്ള താക്കോലായി വിശേഷിപ്പിച്ചു. ദേശീയ വിദ്യാഭ്യാസ നയം 2020 ൽ സ്കൂളുകളിലും കോളേജുകളിലും മാതൃഭാഷയുടെ ഉപയോഗം പ്രോത്സാഹിപ്പിക്കുന്നതിലും അദ്ദേഹം സന്തോഷം പ്രകടിപ്പിച്ചു.
വിദ്യാഭ്യാസം യഥാർത്ഥത്തിൽ എല്ലാവരെയും ഉൾക്കൊള്ളിക്കുന്നതാകുന്നതിന് ഇന്ത്യൻ ഭാഷകളിൽ സാങ്കേതിക കോഴ്സുകൾ നൽകേണ്ടതിന്റെ ആവശ്യകത ഉപരാഷ്ട്രപതി ആവർത്തിച്ചു. ജനങ്ങൾക്ക് നീതിന്യായപ്രക്രിയ നന്നായി മനസ്സിലാക്കാൻ കഴിയുന്ന തരത്തിൽ കോടതി നടപടികളും ഇന്ത്യൻ ഭാഷകളിലായിരിക്കണമെന്നും അദ്ദേഹം പറഞ്ഞു
കഴിയുന്നത്ര ഭാഷകൾ പഠിക്കണമെന്ന് പറഞ്ഞ ഉപരാഷ്ട്രപതി ആദ്യം മാതൃഭാഷയിൽ ശക്തമായ അടിത്തറ കെട്ടിപ്പടുക്കേണ്ടതിന്റെ ആവശ്യകത ഊന്നിപ്പറഞ്ഞു.
മന്ത്രിസഭ
കൊച്ചി മെട്രോ റെയിൽ പദ്ധതിയുടെ രണ്ടാം ഘട്ടം ജവഹർലാൽ നെഹ്റു സ്റ്റേഡിയത്തിൽ നിന്ന് കാക്കനാട് വഴി ഇൻഫോപാർക്കിലേക്ക് കേന്ദ്രമന്ത്രിസഭ അംഗീകരിച്ചു
11.17 കിലോമീറ്റർ നീളവും 11 സ്റ്റേഷനുകളുമുള്ള ഘട്ടത്തിന് 1,957.05 കോടി രൂപയാണ് ചെലവ്
1,957.05 കോടി രൂപ ചെലവിൽ ജവഹർലാൽ നെഹ്റു സ്റ്റേഡിയം മുതൽ കാക്കനാട് വഴി ഇൻഫോപാർക്ക് വരെയുള്ള കൊച്ചി മെട്രോ റെയിൽ പദ്ധതിയുടെ രണ്ടാം ഘട്ടം നടപ്പാക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അംഗീകാരം നൽകി. 11.17 കിലോമീറ്റർ നീളവും 11 സ്റ്റേഷനുകളും. സീപോർട്ട് എയർപോർട്ട് റോഡിന്റെ റോഡ് വീതി കൂട്ടൽ ഉൾപ്പെടെ രണ്ടാം ഘട്ടത്തിന്റെ ഒരുക്കങ്ങൾ പുരോഗമിക്കുകയാണ്.
കൊച്ചിയിൽ ആലുവ മുതൽ പേട്ട വരെ 25.6 കിലോമീറ്റർ ദൈർഘ്യത്തിൽ 22 സ്റ്റേഷനുകളുള്ള ഒന്നാം ഘട്ടം 5181.79 കോടി രൂപയുടെ പൂർത്തീകരണച്ചെലവിൽ പൂർണമായും പ്രവർത്തനക്ഷമമാണ്.
കൊച്ചി മെട്രോയുടെ ഒന്നാം ഘട്ടം 710.93 കോടി രൂപ ചെലവിൽ പേട്ട മുതൽ എസ്എൻ ജംക്ഷൻ വരെ 1.80 കിലോമീറ്റർ ദൈർഘ്യമുള്ള വയഡക്ട് പദ്ധതി. സംസ്ഥാന പദ്ധതിയായാണ് ഇത് നടപ്പാക്കുന്നത്. നിലവിൽ പദ്ധതിയുമായി ബന്ധപ്പെട്ട എല്ലാ നിർമ്മാണ പ്രവർത്തനങ്ങളും പൂർത്തിയാക്കി പദ്ധതി ഉദ്ഘാടനത്തിന് തയ്യാറായിക്കഴിഞ്ഞു.
എസ്എൻ ജംക്ഷൻ മുതൽ തൃപ്പൂണിത്തുറ ടെർമിനൽ വരെയുള്ള 1.20 കിലോമീറ്റർ ദൈർഘ്യമുള്ള കൊച്ചി മെട്രോയുടെ ഒന്നാം ഘട്ട ബി പദ്ധതി സംസ്ഥാന സെക്ടർ പദ്ധതിയായി നിർമാണം പുരോഗമിക്കുകയാണ്.
ഫണ്ടിംഗ് മാതൃക :
ക്രമ നമ്പർ
|
|
ഉറവിടം
|
|
തുക 
|
|
% സംഭാവന
|
|
1.
|
|
കേന്ദ്ര ഗവണ്മെന്റിന്റെ ഓഹരി
|
|
274.90
|
|
16.23%
|
|
2.
|
|
കേരള ഗവണ്മെന്റിന്റെ ഓഹരി
|
|
274.90
|
|
16.23%
|
|
3.
|
|
50% കേന്ദ്ര നികുതികൾക്കുള്ള കേന്ദ്രത്തിന് കീഴിലെ കടം
|
|
63.85
|
|
3.77%
|
|
4.
|
|
50% കേരള നികുതികൾക്കുള്ള കേന്ദ്രത്തിന് കീഴിലെ കടം
|
|
63.85
|
|
3.77%
|
|
5.
|
|
ഉഭയകക്ഷി/ബഹുകക്ഷി ഏജൻസികളിൽ നിന്നുള്ള വായ്പ
|
|
1016.24
|
|
60.00%
|
|
6.
|
|
ഭൂമി, ആർ&ആർ, പിപിപി ഘടകങ്ങൾ എന്നിവ ഒഴികെയുള്ള ആകെ ചെലവ്
|
|
1693.74
|
|
100.00%
|
|
7.
|
|
ആർ&ആർ ചെലവ് ഉൾപ്പെടെ ഭൂമിയ്ക്ക് മേൽ കേരള ഗവണ്മെന്റിന്റെ കടം
|
|
82.68
|
|
|
|
8.
|
|
കേരളം ഗവണ്മെന്റ് വഹിക്കേണ്ട സംസ്ഥാന നികുതികൾ
|
|
94.19
|
|
|
|
9.
|
|
വായ്പ്പയ്ക്കും ഫ്രണ്ട് എൻഡ് ഫീസിനും വേണ്ടിയുള്ള നിർമ്മാണ സമയത്തെ പലിശ കേരളം ഗവണ്മെന്റ് വഹിക്കണം
|
|
39.56
|
|
|
|
10.
|
|
പൊതു സ്വകാര്യ പങ്കാളിത്ത ഘടകങ്ങൾ 
|
|
46.88
|
|
|
|
11.
|
|
മൊത്തം പൂർത്തീകരണ ചെലവ്
|
|
1957.05
|
|
പശ്ചാത്തലം:
കേരളത്തിലെ ഏറ്റവും വലിയ നഗരമായ കൊച്ചി,സംസ്ഥാനത്തെ ഏറ്റവും ജനസാന്ദ്രതയുള്ള നഗരവുമാണ്. കൊച്ചി മെട്രോപൊളിറ്റൻ പ്രദേശത്ത് 2013-ൽ ഏകദേശം 20.8 ലക്ഷവും 2021-ൽ 25.8 ലക്ഷവും 2031-ൽ 33.12 ലക്ഷവും ജനസംഖ്യയുള്ളതായി കണക്കാക്കപ്പെടുന്നു.
വടക്കു കിഴക്കന് മേഖലാ വികസന മന്ത്രാലയം
എന്. ഇ. സി യുടെ വിഹിതത്തില് നിന്ന് 30% പാര്ശ്വവല്ക്കരിക്കപ്പെട്ട മേഖലകളിലെ വികസനത്തിനായി നല്കുന്നതിന് കേന്ദ്ര മന്ത്രിസഭയുടെ അംഗീകാരം
താഴെപ്പറയുന്ന നിര്ദ്ദേശങ്ങള്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
 വടക്കുകിഴക്കന് മേഖലകളിലെ പാര്ശ്വവല്ക്കരിക്കപ്പെട്ട മേഖലകള്, അവഗണിക്കപ്പെട്ട പാര്ശ്വവല്ക്കരിക്കപ്പെട്ട സമൂഹത്തിലെ വിഭാഗങ്ങള്, ഉയര്ന്നുവരുന്ന മുന്ഗണനാ മേഖലകള് എന്നിവയുടെ വികസനം ലക്ഷ്യമാക്കുന്ന വടക്കുകിഴക്കന് കൗണ്സിലിന്റെ യുടെ നിലവിലെ പദ്ധതിക്ക് കീഴില് ആവിഷ്ക്കരിക്കുന്ന പുതിയ പദ്ധതികള്ക്കായി വടക്കുകിഴക്കന് കൗണ്സിലിന്റെ വിഹിതത്തിലെ 30% നീക്കിവയ്ക്കും. ബാക്കിയുള്ള വിഹിതം നിലവിലെ രണ്ടു ഘടകങ്ങള്ക്കായി  വിഭജിക്കും.
2) ലളിതമായ വിലയിരുത്തലിനും അംഗീകരിക്കല് സംവിധാനത്തിനുമായി വടക്കുകിഴക്കന് കൗണ്സിലിന്റെ മാര്ഗ്ഗനിര്ദ്ദേശങ്ങള് പുനരവലോകനം ചെയ്തു.
3) സംസ്ഥാന ഘടകത്തില് 25% വരെയുള്ള ഓരോ സംസ്ഥാനത്തിന്റെയും മാനദണ്ഡവിഹിതം വടക്കുകിഴക്കന് കൗണ്സിലിന്റെ അധികാരപത്രത്തില് വരാത്തതും എന്നാല് പ്രാദേശികതലത്തില് പ്രാധാന്യമുള്ളതാണെന്നുമുള്ള സംസ്ഥാന ഗവണ്മെന്റിന്റെ ശുപാര്ശയുടെ അടിസ്ഥാനത്തില് അനുവദിക്കാം.
വടക്കു കിഴക്കന് കൗണ്സിലിന്റെ പദ്ധതിയുടെ കീഴിലെ നിലവിലുള്ള പദ്ധതികളുടെ സാമൂഹിക -സാമ്പത്തിക ഗുണഫലങ്ങള് വടക്കുകിഴക്കന് മേഖലയിലെ പാര്ശ്വവല്ക്കരിക്കപ്പെട്ടതും ദുര്ബലമായതുമായ, പിന്നോക്ക വിഭാഗത്തിലുള്ളവര്ക്കുകൂടി നേടിയെടുക്കാനാകും. ഇത് വേഗത്തില് തീരുമാനങ്ങള് കൈക്കൊള്ളുന്നതിനും പദ്ധതികളുടെ വേഗത്തിലുള്ള നടത്തിപ്പിനും വഴിതെളിക്കും.
AJ/AM MRD
പ്രധാനമന്ത്രിയുടെ ഓഫീസ്
ശ്യാമ പ്രസാദ് മുഖർജി തുറമുഖത്ത് നിന്ന് മ്യാൻമറിലേയ്ക്കുള്ള കപ്പലിന്റെ ഉദ്ഘാടന സർവീസിനെ പ്രധാനമന്ത്രി അഭിനന്ദിച്ചു
കാലാടൻ മൾട്ടി മോഡൽ ട്രാൻസിറ്റ് ട്രാൻസ്പോർട്ട് പ്രോജക്ടിന് കീഴിൽ വികസിപ്പിച്ച ശ്യാമ പ്രസാദ് മുഖർജി തുറമുഖത്ത് നിന്ന് മ്യാൻമറിലെ സിറ്റ്വെ തുറമുഖത്തേക്കുള്ള കപ്പലിന്റെ ഉദ്ഘാടന സർവീസിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
തുറമുഖ, ഷിപ്പിംഗ്, ജലപാത സഹമന്ത്രി ശ്രീ ശന്തനു ഠാക്കൂറിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"വാണിജ്യത്തിനും കണക്റ്റിവിറ്റിക്കും ഒരു നല്ല വാർത്ത."
Great news for commerce and connectivity. https://t.co/c8V8rkvHRs
— Narendra Modi  May 5, 2023
പ്രധാനമന്ത്രിയുടെ ഓഫീസ്
നാരി ശക്തി വന്ദന് അധീനിയത്തിന് വോട്ട് ചെയ്ത എല്ലാ രാജ്യസഭാ എംപിമാര്ക്കും പ്രധാനമന്ത്രി നന്ദി രേഖപ്പെടുത്തി
നാരി ശക്തി വന്ദന് അധീനിയത്തിന് വോട്ട് ചെയ്ത എല്ലാ രാജ്യസഭാ എംപിമാര്ക്കും പ്രധാനമന്ത്രി ശ്രീ നരേന്ദ്ര മോദി നന്ദി രേഖപ്പെടുത്തി. നമ്മുടെ രാജ്യത്തിന്റെ ജനാധിപത്യ യാത്രയിലെ അടിസ്ഥാപരമായ മാറ്റത്തിന്റെ നിര്ണ്ണായക നിമിഷമാണിതെന്ന് അഭിപ്രായപ്പെട്ട അദ്ദേഹം, രാജ്യത്തെ 140 കോടി പൗരന്മാരെ അഭിനന്ദിക്കുകയും ചെയ്തു.
ഇത് കേവലം ഒരു നിയമനിര്മ്മാണം മാത്രമല്ല, നമ്മുടെ രാഷ്ട്രത്തെ നിര്മ്മിച്ച എണ്ണമറ്റ സ്ത്രീകള്ക്കുള്ള ശ്രദ്ധാഞ്ജലിയാണിത്, അവരുടെ ശബ്ദം കൂടുതല് ഫലപ്രദമായി കേള്ക്കുന്നുവെന്ന് ഉറപ്പാക്കാനുള്ള പ്രതിബദ്ധതയിലെ ചരിത്രപരമായ ചുവടുവെപ്പാണിത്.
പ്രധാനമന്ത്രി എക്സില് പോസ്റ്റ് ചെയ്തു:
''നമ്മുടെ രാജ്യത്തിന്റെ ജനാധിപത്യ യാത്രയിലെ അടിസ്ഥാനപരമായ മാറ്റത്തിന്റെ ഒരു നിര്ണായക നിമിഷം! 140 കോടി ഇന്ത്യക്കാര്ക്ക് അഭിനന്ദനങ്ങള്''.
നാരി ശക്തി വന്ദന് അധീനിയത്തിന് വോട്ട് ചെയ്ത എല്ലാ രാജ്യസഭാ എം.പിമാര്ക്കും ഞാന് നന്ദി രേഖപ്പെടുത്തുന്നു. അത്തരം ഏകകണ്ഠമായ പിന്തുണ തീര്ച്ചയായും സന്തോഷകരമാണ്.
നാരീ ശക്തി വന്ദന് അധീനിയം പാര്ലമെന്റില് പാസാക്കിയതോടെ, ഇന്ത്യയിലെ സ്ത്രീകളുടെ കൂടുതല് ശക്തമായ പ്രാതിനിദ്ധ്യത്തിന്റെയും ശാക്തീകരണത്തിന്റെയും യുഗത്തിന് നാം തുടക്കം കുറിയ്ക്കുകയാണ്. ഇത് കേവലം ഒരു നിയമനിര്മ്മാണം മാത്രമല്ല; നമ്മുടെ രാഷ്ട്രത്തെ സൃഷ്ടിച്ച എണ്ണമറ്റ സ്ത്രീകള്ക്കുള്ള ശ്രദ്ധാഞ്ജലിയാണിത്. അവരുടെ ഉല്പതിഷ്ണുതയും സംഭാവനകളും കൊണ്ട് ഇന്ത്യ സമ്പന്നമാണ്.
ഇന്ന് നാം ആഘോഷിക്കുമ്പോള്, നമ്മുടെ രാജ്യത്തെ സ്ത്രീകളുടെയെല്ലാം ശക്തി, ധൈര്യം, അജയ്യമായ ചൈതന്യം എന്നിവയെക്കുറിച്ച് ഓര്മ്മിക്കുകയുമാണ്. അവരുടെ ശബ്ദം കൂടുതല് ഫലപ്രദമായി കേള്ക്കുന്നുവെന്ന് ഉറപ്പാക്കാനുള്ള പ്രതിബദ്ധതയാണ് ഈ ചരിത്രപരമായ ചുവടുവയ്പ്പ്.
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ് -19 മഹാമാരിയുമായി ബന്ധപ്പെട്ട സാമൂഹിക പ്രത്യാഘാതങ്ങളെ അഭിസംബോധന ചെയ്യുന്നു
ന്യൂഡൽഹി , മാർച്ച് 16, 2021
കോവിഡ്-19 മഹാമാരിയുമായി ബന്ധപ്പെട്ട സാമൂഹിക പ്രത്യാഘാതങ്ങളും, കോവിഡ് രോഗബാധിതരും കോവിഡ് അനുബന്ധ പ്രവർത്തനങ്ങളിൽ ഏർപ്പെട്ടിരിക്കുന്ന ആരോഗ്യ പ്രവർത്തകരും നേരിടുന്ന വിവേചനങ്ങളും അഭിസംബോധന ചെയ്യുകയെന്നത് കോവിഡ്-19 ആശയവിനിമയ തന്ത്രത്തിൽ പ്രധാനമാണ്. പ്രധാന വികസന പങ്കാളികളുടെ പിന്തുണയോടെ സാമൂഹിക പ്രത്യാഘാതങ്ങൾ നേരിടുന്നതിനുള്ള പ്രചാരണം ആരംഭിച്ചു. ഇക്കാര്യത്തിൽ, ഇനിപ്പറയുന്ന നടപടികൾ സ്വീകരിച്ചു:
i. മുൻകൂട്ടി റെക്കോർഡുചെയ്ത ഫോൺ സന്ദേശങ്ങൾ വഴി 12 ലക്ഷം ആശ, എഎൻഎമ്മുമാരിൽ സാമൂഹിക പ്രത്യാഘാതങ്ങളും വിവേചനവുമായി ബന്ധപ്പെട്ട സന്ദേശങ്ങൾ എത്തിച്ചു.
ii. വെബ്സൈറ്റ്, ദൂരദർശൻ, റേഡിയോ, മറ്റ് ഏജൻസികൾ എന്നിവയിലൂടെ ആരോഗ്യസംരക്ഷണ സേവന ഉദ്യോഗസ്ഥരെക്കുറിച്ചുള്ള പ്രചോദനാത്മകമായ വാർത്തകൾ പ്രചരിപ്പിച്ചു.
iii. മാധ്യമങ്ങൾ, കമ്മ്യൂണിറ്റി റേഡിയോ, യുവാക്കൾ, സന്നദ്ധപ്രവർത്തകർ, സാമൂഹിക ആരോഗ്യ പ്രവർത്തക ശൃംഖലകൾ എന്നിവ വഴി സാമൂഹിക പ്രത്യാഘാതങ്ങൾ നേരിടുന്നത് സംബന്ധിച്ച നിർണായക സന്ദേശം പ്രചരിപ്പിച്ചു.
iv. കോവിഡ്-19 അനുബന്ധ പ്രത്യാഘാതങ്ങൾ നേരിടുന്നതിനായി നിരവധി ഓഡിയോ വീഡിയോകൾ, വിവരദായക കൈപ്പുസ്തകങ്ങൾ, സാമൂഹ്യ മാധ്യമ സൃഷ്ടികൾ എന്നിവ വികസിപ്പിക്കുകയും ആരോഗ്യ മന്ത്രാലയത്തിന്റെ വെബ്സൈറ്റിൽ അപ്ലോഡ് ചെയ്യുകയും സംസ്ഥാന സർക്കാർ ശൃംഖലകൾ വഴി പ്രചരിപ്പിക്കുകയും ചെയ്തു.
v. കോവിഡ്-19 രോഗികളുടെ വസതികൾക്ക് പുറത്ത് പോസ്റ്ററുകളോ മറ്റ് അടയാളങ്ങളോ ഒട്ടിക്കരുതെന്ന് ആരോഗ്യ കുടുംബക്ഷേമ മന്ത്രാലയം നിർദ്ദേശം നൽകി.
കോവിഡ് മഹാമാരിയുടെ പശ്ചാത്തലത്തിൽ 2020 ഏപ്രിൽ 22 ന് എപിഡെമിക് ഡിസീസസ്  ഓർഡിനൻസ് കൊണ്ടുവന്നു. ഈ ഓർഡിനൻസ് 2020 സെപ്റ്റംബർ 29 ന് പാർലമെന്റ് പാസാക്കി വിജ്ഞാപനം ചെയ്തു. ആരോഗ്യപ്രവർത്തകരെ ഉപദ്രവിക്കുന്നതിന് കാരണമാകുന്ന സാമൂഹിക വിവേചനപരമായ പെരുമാറ്റത്തിൽ ഏർപ്പെടുന്ന ഏതൊരു വ്യക്തിക്കെതിരെയും അല്ലെങ്കിൽ ആരോഗ്യപ്രവർത്തകർ ചുമതലകൾ നിറവേറ്റുന്ന ജോലി സാഹചര്യങ്ങളിൽ വിവേചനപരമായ പെരുമാറ്റത്തിൽ ഏർപ്പെടുന്നത്തിനെതിരെയും നടപടി സ്വീകരിക്കുന്നു. വിവേചനപരമായ പെരുമാറ്റത്തിൽ നടപടിയെടുക്കാൻ ഈ നിയമപ്രകാരം വ്യവസ്ഥ ചെയ്യുന്നു.
കേന്ദ്ര ആരോഗ്യ-കുടുംബക്ഷേമ സഹ മന്ത്രി അശ്വിനി കുമാർ ചൗബെ ഇന്ന് രാജ്യസഭയിൽ രേഖാമൂലം നൽകിയ മറുപടിയാണ് ഇക്കാര്യം വ്യക്തമാക്കിയത്.
IE/SKY
(Visitor Counter : 144